T106 (bas Rapid KL)

Laluan bas T106 (Laluan MRT Sri Damansara Barat–Bandar Sri Damansara) merupakan sebuah laluan bas awam di Lembah Klang, Malaysia. Laluan bas T106 merupakan sebuah laluan bas perantara dari Stesen MRT Sri Damansara Barat di Jalan Cempaka SD 12/5 menuju ke seluruh kawasan petempatan dalam Bandar Sri Damansara. Memulakan perkhidmatannya pada 16 Jun 2022, selari dengan pembukaan MRT Laluan Putrajaya (PYL) fasa pertama, laluan bas ini mempunyai 17 buah hentian bas. Laluan bas T106 dikendalikan sepenuhnya oleh Rapid Bus di bawah kendalian Rapid KL.

 Gambaran laluan 

 Perkhidmatan 
Laluan bas T106 merupakan sebuah laluan bas dalam Koridor Jalan Ipoh (dalam kategori penomboran lauan bas 100–199). T106 merupakan sebuah laluan perantara MRT yang berkhidmat di sekitar Bandar Sri Damansara bagi menyediakan kesalinghubungan batuan pertama dan akhir bagi penduduk setempat ke Stesen MRT Sri Damansara Barat, yang di mana menyediakan perkhidmatan MRT Laluan Putrajaya (PYL). Terdapat sebanyak 17 hentian bas yang terkandung dalam servis perkhidmatan laluan bas T106, dengan sembilan hentian bas pertukaran ke laluan bas yang lain seperti laluan 801 dan PJ06. Kekerapan bas laluan ini pula 30 hingga 45 minit dan bergantung kepada keadaan lalu lintas semasa. Kadar tambang bermula RM1 bagi perjalanan sehala. Mod pembayaran ialah pembayaran tanpa tunai sahaja. Laluan bas T106 telah memulakan perkhidmatannya pada 16 Jun 2022, serentak dengan pemulaan perkhidmatan MRT Laluan Putrajaya fasa pertama.

 Laluan bas 
Titik mula laluan bas T106 terletak di Hab MRT Sri Damansara Barat Pintu A (kod hentian – PJ858) di Jalan Cempaka SD 12/5, susur Jalan Kuala Selangor (FT 54). Laluan bas T106 bakal menuju selatan ke Persiaran Perdana melewati Kondominium Menara D'Sara dan 8trium Sri Damansara dan kemudian menuju ke komersial Ativo Plaza. Dekat DA Square, bas T106 berkelok ke barat menuju ke Persiaran Kenanga dan bakal melalui bangunan kondominium Sri Damansara Courts, Masjid Al-Mukarramah dan kawasan-kawasan perumahan Saga SD 8, dan Kenanga SD 9. Terdapat tiga hentian bas laluan T106 di Persiara Kenanga.

Tiba di penamat Persiaran Kenanga, bas berkelok ke timur, kembali ke Persiaran Perdana dan bakal menuju ke Persiaran Meranti berdekatan dengan perumahan Damar SD 15. Di sepanjang Persiaran Meranti, bas T106 melewati beberapa bangunan kondominium dan pangsapuri seperti Kondominium Damansara Foresta, 
Kondominium  Paradesa Rustica, Kondominium  Paradesa Tropika, Apartmen Sri Damansara (SD) 1, Apartmen Sri Damansara (SD) 2, dan Pangsapuri Sri Meranti. Bas laluan T106 juga bakal melalui kawasan SMK Bandar Sri Damansara 1 dan SMK Bandar Sri Damansara 2. Laluan T106 bakal melewati sekali lagi Persiaran Perdana setibanya Persiaran Meranti tamat dan melewati kawasan komersial Bandar Sri Damansara. Lalu dilanjutkan menuju ke Persiaran Margosa untuk melalui Sekolah Antarabangsa Sri Bestari dan perumahan Margosa SD 10 dan Kiara SD 11. Jajaran Persiaran Margosa tamat, bas T106 akan kembali lagi melewati Persiaran Perdana, kemudian ke Jalan Cempaka SD 12/5 untuk menuju ke stesen MRT. Laluan bas T106 bakal tamat di Hab MRT Sri Damansara Barat Pintu A.

 Hentian bas 
Terdapat 17 buah hentian bas dalam perkhidmatan bas laluan T106.

 Senarai hentian bas 
+Hentian bas laluan T106 (Setakat 28 Disember 2023) Kod Nama hentian bas Lokasi Pertukaran/sambungan Nota Gambar PJ858 MRT Sri Damansara Barat Pintu A  Jalan Cempaka SD 12/5  MRT Sri Damansara Barat Titik mula 180px PJ589 Avito Plaza Persiaran Perdana Tiada gambar tersedia PJ39 Sri Damansara Courts Persiaran Kenanga PJ40 Masjid Al-Mukarramah Persiaran Kenanga PJ41 Perumahan Saga SD 8 Persiaran Kenanga PJ645 Paradesa Tropica Condominium (Opp) Persiaran Meranti  Rapid Bus: 801 PJ860 Meranti 13 Residence Persiaran Meranti  Rapid Bus: 801 PJ647 Sri Damansara Apartment 2 Persiaran Meranti  Rapid Bus: 801 PJ28 Pangsapuri Sri Meranti Persiaran Meranti  Rapid Bus: 801 PJ31 Komersial Bandar Sri Damansara 12 Persiaran Meranti  Rapid Bus: 801   PJ City Bus: PJ06  Medan Selera Sri Damansara PJ861 Sri Bestari International School Persiaran Margosa PJ862 Margosa Residency Persiaran Margosa PJ863 Komersial Bandar Sri Damansara Persiaran Margosa  Rapid Bus: 801   PJ City Bus: PJ06 PJ864 Sri Damansara Apartment Persiaran Perdana  Rapid Bus: 801   PJ City Bus: PJ06 PJ31 Komersial Bandar Sri Damansara 12 Persiaran Perdana  Rapid Bus: 801   PJ City Bus: PJ06 PJ865 Amanah Ikhtiar Malaysia Persiaran Perdana  Rapid Bus: 801   PJ City Bus: PJ06 PJ858 MRT Sri Damansara Barat Pintu A  Jalan Cempaka SD 12/5  MRT Sri Damansara Barat Titik tamat 180px

 Lihat juga 
 Senarai laluan bas di Lembah Klang

 Rujukan 

 Pautan luar 


Kategori:Laluan bas di Lembah Klang